எயின்ரிச்சைட்டு

எயின்ரிச்சைட்டு (Heinrichite) என்பது 	Ba(UO2)2(AsO4)2·10H20 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். ஆர்சனிக்கு, பேரியம், ஐதரசன் , ஆக்சிசன் மற்றும் யுரேனியம் ஆகிய தனிமங்களைக் கொண்ட ஓர் ஒற்றைச்சரிவச்சுக்  பட்டக வடிவக் கனிமமாகும். இந்த கனிமத்திற்கு 1958 ஆம் ஆண்டு அமெரிக்காவின் ஓரிகன் மாநிலத்தில் முதன்முதலில் கண்டறிந்த எபர்கார்ட்டு வில்லியம் எயின்ரிச்சு (1918–1991) நினைவாக எயின்ரிச்சைட்டு எனப் பெயரிடப்பட்டது.

பன்னாட்டு கனிமவியல் சங்கம் எயின்ரிச்சைட்டு கனிமத்தை  Hrcஎன்ற குறியீட்டால் அடையாளப்படுத்துகிறது.

விளக்கம்
எயின்ரிச்சைட்டு என்பது கதிரியக்கத் தன்மை கொண்ட வெளிர் பச்சை, வெளிர் மஞ்சள் நிற கனிமமாகும். நீண்ட அலை மற்றும் குறுகிய அலை புற ஊதா கதிர்களில் வெளிர்-பச்சை நிறத்தில் இது ஒளிரும். இதன் யுரேனியம் உள்ளடக்கம் காரணமாக, கனிமம் கதிரியக்கத்தன்மை கொண்டுள்ளது..

மேற்கோள்கள்

பகுப்பு:பாசுப்பேட்டு கனிமங்கள்
பகுப்பு:யுரேனியம்(VI) கனிமங்கள்
பகுப்பு:ஆர்சனேட்டு கனிமங்கள்